**Magnolii albe să-mi ofere**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Îl tot aștept pe martie, să vină

Și să te-aducă pe meleagul meu

Că după primăvară îmi suspină

Condeiul nins, mă știe Dumnezeu

Că m-am zbătut printre zăpezi înalte

Să poposesc o clipă-n burgul tău,

Dar am ajuns târziu, pe înserate,

Ningea obraznic, drumul era greu,

Iar tu plecată-n calde emisfere.

Acum aștept o primăvară nouă,

Magnolii albe zilnic să-mi ofere

Și visele să mi le-mbrace-n rouă.

- A fost o iarnă grea, cu ger năpraznic,

Nămetii pân’ la cer s-au ridicat,

Lângă ferestre viscolul e paznic,

De-atâtea luni şi încă n-a plecat,

Dar martie-i aproape, Dragobete

Sărută orizontul peste munţi,

Iar gurile ni se albesc de sete,

Mi-e dor din sărutări să facem punţi,

Să ne rugăm, iubite, pentru seara

Când s-or deschide mugurii în rai,

Magnoliile numai primăvara

Trăiesc iubiri ce nu le bănuiai.

Ioan Grigoraș Liliana Trif